
MESTNI SVET MESTNE OBČINE NOVA GORICA
ZADEVA:	PREDLOG ZA OBRAVNAVO NA SEJI MESTNEGA SVETA MESTNE OBČINE NOVA GORICA
NASLOV:	Predlog Sklepa o sprejemu Sprememb finančnega načrta in programa dela Stanovanjskega sklada Mestne občine Nova Gorica za leto 2026
GRADIVO PRIPRAVIL:	Mestna občina Nova Gorica, Urad direktorja

[bookmark: _Hlk195615944]Mestni svet Mestne občine Nova Gorica sprejme Sklep o sprejemu Sprememb finančnega načrta in programa dela Stanovanjskega sklada Mestne občine Nova Gorica za leto 2026.

· Gradivo 1: predlog sklepa
· Gradivo 2: obrazložitev
· Gradivo 3: spremembe finančnega načrta in programa dela SSMONG za leto 2026
· Gradivo 4: poročilo nadzornega sveta SSMONG

Na podlagi 13. člena Zakona o javnih skladih (Uradni list RS, št. 77/08, 8/10 – KSKZ-B, 61/20 – ZDLGPE in 206/21 - ZDUPŠOP), 17. člena Odloka o ustanovitvi Stanovanjskega sklada Mestne občine Nova Gorica (Uradne objave – časopis OKO, št. 21/01, Uradni list RS, št. 114/05, 78/09, 80/11, 29/16 in 48/21) ter 19. člena Statuta Mestne občine Nova Gorica (Uradni list RS, št. 13/12, 18/17 in 18/19) je Mestni svet Mestne občine Nova Gorica na seji dne ______________ sprejel 

S K L E P
o sprejemu Sprememb finančnega načrta in programa dela Stanovanjskega sklada Mestne občine Nova Gorica za leto 2026

1.
Mestni svet Mestne občine Nova Gorica na podlagi poročila Nadzornega sveta Stanovanjskega sklada Mestne občine Nova Gorica, sprejetega na seji 25. 8. 2026, sprejme Spremembe finančnega načrta Stanovanjskega sklada Mestne občine Nova Gorica za leto 2026.
2.
Ta sklep velja takoj.

Urad direktorja
Trg Edvarda Kardelja 1, 5000 Nova Gorica

Obrazložitev
Stanovanjski sklad Mestne občine Nova Gorica (v nadaljevanju: SSMONG) je ustanovljen za izvajanje nalog na področju stanovanjske oskrbe, skrbi za financiranje izgradnje občinskih stanovanj in stanovanjskih hiš ter s posojili z ugodno obrestno mero spodbuja stanovanjsko gradnjo, prenovo, nakup in vzdrževanje stanovanj in stanovanjskih hiš na območju Mestne občine Nova Gorica.

Pomembnejši pravni podlagi za delovanje SS MONG sta:
· Zakon o javnih skladih (Uradni list RS, št. 77/08, 8/10 – KSKZ-B, 61/20 – ZDLGPE in 206/21 - ZDUPŠOP, v nadaljevanju: ZJS-1) in
· Odlok o ustanovitvi Stanovanjskega sklada Mestne občine nova Gorica (Uradne objave – časopis OKO, št. 21/01, Uradni list RS, št. 114/05, 78/09, 80/11, 29/16 in 48/21, v nadaljevanju: Odlok).

Četrta alineja 13. člena ZJS-1 in četrta alineja 17. člena Odloka določata, da ustanovitelj sprejema poslovni in finančni načrt javnega sklada. 

Četrti odstavek 3. člena Odloka določa, da ustanoviteljske pravice izvršuje Mestni svet Mestne občine Nova Gorica.

ZJS-1 v sedmi alineji 16. člena določa pristojnost nadzornega sveta, da sestavi pisno poročilo ustanovitelju, v katerem mora zavzeti stališče do poslovnega in finančnega načrta sklada. 

Finančni načrt in program dela SSMONG za leto 2026 je Mestni svet MONG sprejel skupaj s Odlokom o proračunu Mestne občine Nova Gorica za leto 2026, saj je finančni načrt sklada priloga navedenega odloka. Od sprejema finančnega načrta se je na projektu izgradnje varovanih stanovanj ob Kornu pojavila možnost pridobitve kredita v višini cca. 10.600.000,00 EUR pri SID banki, za kar je mestni svet SSMONG v juniju 2026 že podal soglasje, posledično pa je potrebno spremeniti finančni načrt sklada v navedenem delu, saj je bilo ob sprejemu finančnega načrta predvideno, da bo gradnja zadevnih varovanih stanovanj potekala večfazno, čemur je bilo tudi prilagojeno predvideno financiranje le-tega. 

Predlog je skladno z Odlokom o ustanovitvi SSMONG obravnaval tudi nadzorni svet SSMONG, ki je v poročilu z dne 25. 8. 2026, ki je priloga tega predloga sklepa predlagal, da mestni svet predlagano spremembo finančnega načrta in programa dela SSMONG sprejme.




Pripravila
	Levi podpisnik
	Desnik podpisnik

	Tjaša Harej Pavlica
	Aleš Markočič

	vodja Službe za premoženjske zadeve
	direktor občinske uprave



	Peter Jan
	

	direktor Stanovanjskega sklada Mestne občine Nova Gorica
	




Prilogi:
· Priloga 1: sprememba finančnega načrta in programa dela SSMONG za leto 2026
· Priloga 2: poročilo nadzornega sveta SSMONG z dne 25. 8. 2026

